Biukenenas

Biukenenas (, bas. Gbezohn) – miestas Liberijoje, Atlanto vandenyno pakrantėje, prie Sent Džono upės žiočių, 110 km į pietryčius nuo Monrovijos. Grand Basos apskrities centras. Svarbus jūrų uostas (geležies rūdos išgabenimas). Keliai į Monroviją, Gbarngą, geležinkelis į Jekepą. Vystoma pramoninė žvejyba, gaminamas biokuras.

 Istorija 

1832 m. atvykėliai iš JAV (liberai) įkūrė Port Kresono (Port Cresson) koloniją, bet 1835 m. ją sunaikino vietiniai gyventojai basai. Vėliau ji atkurta kaip Bassa Cove, o 1839 m. prijungta prie Liberijos. Gyvenvietė pervadinta Liberijos gubernatoriaus Tomo Biukeneno garbei (JAV prezidento Džeimso Biukeneno brolis). Miestas suklestėjo nutiesus geležinkelį iš geležies rūdos kasyklų. be rūdos per Biukeneno uostą buvo išvežamas palmių aliejus, guma. Liberijos pilietinio karo metu infrastruktūra suniokota.

Kategorija:Liberijos miestai